Гэты фільм як бы працягвае асабістую гісторыю знакамітага кітайскага мастака Ай Вэйвэя, выдатна паказаную ў фільме "Ніколі не прасі прабачэння" (Never Sorry). Супраць дзейнасці студыі Ай Вэйвэя была ўзбуджана судовая справа аб ухіленні ад выплаты налогаў. Ай Вэйвэй быў затрыманы 3 красавіка 2011 года. Міжнародная мастацкая супольнасць адразу ж распачала акцыю падтрымкі мастака ў ягонай барацьбе супраць надуманых абвінавачванняў. Мастака падтрымалі як самыя буйныя мастацкія галереэі і музеі сучаснага мастацтва, так і вядомыя мастакі. У чэрвені 2011 года брытанскі скульптар Аніш Капур абвесціў, што скасуе свой удзел у выставе ў Нацыянальным музеі Кітая ў Пекіне, запланаванай на 2012 год у межах фестывалю "Брытанія сёння", калі Ай Вэйвэя не выпусцяць з турмы. 22 чэрвеня Ай Вэйвэй быў выпушчаны на свабоду з фармулёўкай "прызнанне сваёй віны і ў сувязі са станам здароўя".